Gruppeberetning for 2020

Dinizuli spejderløbet blev afholdt i januar 2020 (Valhalla) under normale forhold med ca. 200 spejdere/hjælpere og inden der udbrød Covid-19 virus.

Vores grupperådsmøde blev afholdt med stor deltagelse – fra både voksne og børn – da vi kombinerede det med fastelavn og lod alle ungerne slå katten af tønden.

Den 11. marts blev en skelsættende dag for os alle og vi var lukket ned til starten af juni. Henover sommeren blev det til enkelte arrangementer – Skt. Hans og Sommerspejd som Anne og Betina fik gennemført. Vi startede op som vi plejer med store badedag efter sommerferien og fik traditionen tro pølser og slush-ice efter dukkerten.

Vores fælles gruppeweekend i september blev gennemført i vores bålhytte på Gurredam. En anderledes udgave med håndsprit, ekstra afstand og mundbind. I starten af december lukkede vi så helt ned igen og det fortsatte året ud.

2020 endte med at være et af de mest specielle år vi nogensinde har oplevet. Aldrig før (bortset fra krigstid) – har vi været nødt til at lukke ned og blive hjemme fra spejder.

Vi glæder os alle sammen usandsynligt meget til at komme i gang med vores spejder arbejde igen! Vi skal ud i naturen, blive muddersnavsede, lugte af bål, hænge i hængekøjer, klatre i træer, deltage i spejderløb og møde alle de andre spejdere derude igen!

Glade spejderhilsner

GRUPPELEDELSEN

Sonja, Theis og Mille­­